Erika tänav

Erika tänav on tänav Tallinnas Põhja-Tallinna linnaosas Karjamaa asumis. Erika tänav algab Kopli tänavalt ja lõpeb Tööstuse tänaval. Tänavaga ristub Karjamaa tänav. Erika tänav on 596 meetri pikkune ja kannab teeregistris numbrit 7840600. Tänaval on Väike-Erika (kuni 31. jaanuarini 2020 Angerja) ja Erika bussipeatus. Mõlemat peatust läbib bussiliin 59. Tänav rajati 1898. aastal Kalamäe soo tükeldamisel. Tänav sai nime väidetavalt ühe majaomaniku nime järgi. Tänava nimi on esinenud ka kujul Eerika tänav ja Eeriku tänav. Tänava saksakeelne nimi oli Erikastraße ja venekeelne Эриковая улица. 1939. aasta aprillis tegi Tallinna Linnavalitsus ettepaneku nimetada Erika tänav ümber Sirje tänavaks, mis ei leidnud aga linnavolikogus toetust. 6. oktoobril 1953 nimetati tänav Pavel Nahhimovi järgi ümber Pavel Nahhimovi tänavaks ehk Nahhimovi tänavaks. Algne tänavanimi taastati 3. augustil 1990. Praegune Erika tänav sisaldab ka endist Väike-Erika tänavat (tänapäevased Erika 6, Erika 6a, Erika 8 ja Erika 10). Tallinna Linnavalitsus korrastas Erika tänava katastriüksuste aadresse 4. mail 2016. Samuti puudutas Karjamaa tänava katastriüksuste aadresside muutmine 7. septembril 2016 Erika tänavat. Erika tänaval asuvad: kortermaja (4 korrust), arhitekt Erich Jacoby projekti järgi 10.12.1939 valminud AS "Põhjala" töötajate elumaja (Erika 1) Punased kasarmud: Erika 2 Erika 2b Päästeameti Põhja Päästekeskuse haldushoone (Erika 3) Erika võimla (Kopli Spordihoone) (Erika 5) Arsenali veetorn (Erika 6a) korvpalliväljak ning rula- ja rulluisuväljak (Erika 9a) endine sõjatehase "Arsenal" peahoone (arhitekt teadmata, valminud 1917. aastal), kus avati 27.10.2016 Põhja-Tallinna kaubanduskeskus Arsenal keskus, Erika 14. Renoveeritud korterelamud, Erika 13 ja Erika 15. Erika 15 asus enne reneoveerimist Tallinna Politseiprefektuuri ja Põhja Politseiprefektuuri Kopli Politseijaoskond. Mööda Erika tänavat kulgesid Veskimetsa – Volta ja Volta – Paljassaare kõrgepingeliinid (110 kV), mis asendati 2022.a kevadel maakaablitega. Erika 1 Erika 8 ja 10 Erika 13 Erika 13a Erika 14 Erika 15 Eesti Keele Instituut. "Kohanimeandmebaas (KNAB)". Vaadatud 09.12.2017. Maanteeamet. "Riiklik Teeregister (otsing)". Originaali arhiivikoopia seisuga 28.04.2021. Vaadatud 14.08.2019. TLA.149.4.538, leht 52 "Rida Tallinna tänavaid ümberristimisele". Päevaleht. 23.04.1939. Aleksander Kivi (1972). Tallinna tänavad. Tallinn: Valgus. Lk 83. Robert Nerman, Leho Lõhmus (2013). Tallinna asumid ja ametlikud kohanimed. Tallinn: Tallinna Linnaplaneerimise Amet. Lk 266. ISBN 978-9949-33-215-1. Tõnu Raid (2011). Tallinn ajaloolistel linnaplaanidel 1634-1989. Tallinn: Grenader. Lk 132. ISBN 9789949448548. "Tallinna Linnavalitsuse 04.05.2016 korraldus number 680-k "Katastriüksuste aadresside korrastamine Põhja-Tallinnas"". Tallinna õigusaktide register. 04.05.2016. Vaadatud 14.01.2018. "Tallinna Linnavalitsuse 07.09.2016 korraldus number 1323-k "Katastriüksuste aadresside muutmine Karjamaa tänava järgi Põhja-Tallinnas"". Tallinna õigusaktide register. 07.09.2016. Vaadatud 13.01.2018. Rain Vaikla (12.07.2013). "Linnamajad". Blogi. Vaadatud 09.12.2017. Kultuurimälestiste Riiklik Register, nr 8724 Kultuurimälestiste Riiklik Register, nr 8751 Andres Putting (01.12.2016). "DELFI VIDEO JA FOTOD: Päästeameti pidulikul avaüritusel näidati uuendatud bürooruume". Delfi. Vaadatud 09.12.2017. "Kopli Spordihoone | Tallinn". www.tallinn.ee. Vaadatud 3. oktoobril 2024. Urmas Tooming (07.03.2007). "Arsenali sõjatehase hoonetesse tulevad miljonivaatega korterid". Postimees. Vaadatud 09.12.2017. Monika Eensalu (2012). "Sõjatehas "Arsenal" peahoone Erika 4 eksperthinnang" (PDF). Tallinn: EKA Muinsuskaitse- ja restaureerimise osakond. Vaadatud 09.12.2017. Maarit Eerme (31.10.2016). "Arsenali sõjatehases avati kaubanduskeskus". Äripäev. Vaadatud 09.12.2017. Tallinna Linnavalitsuse 11.12.2013.a korraldus nr 1699-k “Erika tn 4, Tööstuse tn 71 ja Tööstuse tn 71a katastriüksuste piiride ja aadresside muutmine ning sihtotstarbe määramine Põhja-Tallinnas”  Erika tänav – pildid, videod ja helifailid Wikimedia Commonsis